tomron87/hebrew-wikipedia-sentences-corpus huggingface dataset:
אוניריקס הוא כוח אותו בנות ווינקס השיגו בעונה השנייה של הסדרה.
בנות ווינקס קיבלו את כוח אוניריקס מהרוח של עולם החלומות.
עונה מספר פרקים תקופת שידור מקורית תקופת שידור מקורית תקופת שידור בישראל שידור ראשון שידור אחרון שידור ראשון שידור אחרון שידור ראשון שידור אחרון1134 בנובמבר 201628 בינואר 20177 באפריל 20172 באפריל 201718 באפריל 201721316 ביוני 201718 ביוני 201730 ביוני 20174 במרץ 201820 במרץ 2018
הבדלים בין מועדון ווינX לעולם הווינX
אף על פי שעולם הווינX היא סדרה המהווה ספין אוף לסדרה מועדון ווינX, יש מספר הבדלים בין הסדרות:
הדיבוב של בנות ווינקס בעולם הווינX, שונה מהדיבוב המקורי שהיה להן במועדון ווינX.
הסיבה לכך היא שינוי חברת הדיבוב.
שמה של ליילה (איישה)- במועדון ווינX קראו לדמות ליילה, אבל בעולם הווינX שמה השתנה לאיישה כמו בגרסאות אחרות שיש לסדרה.
בניגוד למועדון ווינX, בעולם הווינX המומחים לא הופיעו, והסדרה התבססה רק על שש הפיות.
במועדון ווינX תושבי כדור הארץ ידעו שהווינקס הן פיות, ובעולם הווינX הם לא ידעו.
במועדון ווינX ובעולם הווינX יש הנפשה שונה.
במועדון ווינX הנבלים בסדרה מקוריים ואילו בעולם הווינX הנבלים הם דמויות ספרותיות בעיקר בדומה לעונה 6 של מועדון ווינX.
בעולם הווינX בלום שוברת את הקיר הרביעי במספר פרקים, כשהיא מציינת הערות אישיות.
דבר שהוא לא קורה ב"מועדון ווינX".
בעולם הווינX צוין שסטלה הרכיבה משקפיים בעברה והיא הייתה חסרת ביטחון, דבר שלא מוזכר ב"מועדון ווינX".
עולם הוא אלבום האולפן השני של הזמרת והיוצרת דיקלה, כאשר הוא יוצא כשלוש שנים לאחר הוצאת אלבום הבכורה שלה, אהבה מוסיקה.
האלבום יצא לחנויות ב-22 בדצמבר 2004.
האלבום הנפיק את ארבעת הסינגלים הבאים: "עולם" ששמו כשם האלבום, "בונבוניירות", "תראי", ו"געגועים".
ארבעת השירים הללו מהווים כשירים המובלים מן האלבום.
הסינגל "עולם" התאפיין בכך שהיה לאחד מהסינגלים המוכרים והמזוהים ביותר עם הזמרת.
את כל שירי האלבום הלחינה וכתבה דיקלה ביחד עם ארז ברזוליק, פרט לשיר "עולם", שנכתב על ידי דיקלה וחנה לפידות.
רן שם טוב עיבד את מרבית שירי האלבום.
האלבום הוא האלבום האחרון שלה שיצא בחברת התקליטים "הד ארצי".
לאחר מכן עברה דיקלה לחברת התקליטים "פונוקול", בה הוציאה את אלבומה השלישי, ארלוזורוב 38.
עולם היורה: נפילת הממלכה הוא סרט קולנוע שובר קופות מסוגת מדע בדיוני אמריקאי בבימויו של הבמאי הספרדי חואן אנטוניו ביונה ולפי תסריט של קולין טרוורו (במאי הסרט הקודם) ודרק קונולי שיצא בחודש יוני 2018. זהו הסרט החמישי בסדרת הסרטים "פארק היורה", העוסקת באי בו מדענים שיבטו דינוזאורים למטרות כלכליות.
סטיבן ספילברג שביים את שני הסרטים הראשונים בסדרה, שימש בסרט זה כמפיק בפועל.
הצילומים התקיימו מפברואר עד יולי 2017 באנגליה ובהוואי.
בסרט ממשיך בכיכובם של גיבורי הסרט הקודם, כריס פראט וברייס דאלאס הווארד.
גם ג'ף גולדבלום, שכיכב בשני הסרטים הראשונים בסדרה (ב-1993 וב-1997) חזר לשחק את ד"ר איאן מלקולם בהופעת קמע.
הטריילר הראשון לסרט יצא ב-7 בדצמבר 2017 והסרט יצא לאקרנים ביוני 2018 (כשבספרד יצא כבר ב-21 במאי 2018).
בבריטניה ובישראל הסרט יצא ב-7 ביוני ובארצות הברית יצא ב-22 ביוני 2018.
בדומה לקודמו הסרט הפך לשובר קופות, וגרף הכנסות של למעלה מ-1.3 מיליארד דולר והיה ל-סרט השלישי המכניס ביותר ב-2018 וכן לסרט השני המכניס ביותר בסדרה, לאחר קודמו.
הסרט נמצא במקום ה-16 ברשימת הסרטים המכניסים ביותר בכל הזמנים.
לאחר האסון של "עולם היורה" ב-2015 באי איסלה נובלר, הפארק נסגר, חברת אינג'ן מתמוטטת עקב פיצויי ענק ושוב הדינוזאורים מסתובבים חופשי באי במשך שלוש שנים.
אך התפרצות געשית עומדת להתחולל על האי ולסכן את כל הדינוזאורים.
הסרט נפתח כעבור שנה מהסרט הקודם, בצוללת שבה 2 עובדים המחפשים את עצמות האינדונימוס רקס, הדינוזאור ההיברידי שנטרף בסרט הקודם בידי המוזאזאורוס.
הם מוצאים כמה עצמות ומעלים אותם למעלה לעבר צוות טכני שמחכה להם אך מתחיל לעזוב.
עובד שנשאר מאחור בשם ג'ק מחכה לחברי הצוללת בקוצר רוח (ולא מבין שהם נאכלו) אך מאותר בידי הטירנוזאורוסית של האי ומצליח לברוח, על ידי סולם משתלשל ממסוק בשניות האחרונות.
ואולם לצערו בעוד המסוק חולף מעל הים נפערות לסתות המוזאזאורוס עליו וטורפות אותו.
המוזאזאורוס ממשיך עם פתיחת כלובו לנוע לעבר האוקיינוס.
כעבור שנתיים בקונגרס האמריקאי, נותנים לד"ר איאן מלקולם (ג'ף גולדבלום), לנאום לקהילה על הצורך להציל את הדינוזאורים, אך הוא קובע שזו טעות להציל את הדינוזאורים ועדיף שייכחדו על האי.
הקונגרס בסופו של דבר מודיע שהוא לא הולך לעזור להצלת הדינוזאורים מהאי.
אך מנהלת המתקנים בפארק לשעבר, קלייר דירינג (ברייס דאלאס הווארד), שנקשרה אליהם מאז האירועים האחרונים, מקימה ארגון שמטרתו להגן על הדינוזאורים על האי.
אליה חוברים מתכנת המחשבים הצעיר פנקלין ווב (ג'סטיס סמית) והפלאו-וטרינרית ד"ר זיה רודריגז (דניאלה פינדה).
היא מאוכזבת מהחלטת הקונגרס אך מקבלת שיחה מפתיעה מביתו של בנג'מין לוקווד (ג'יימס קרומוול), ידידו העשיר של המונד ועוזרו ביצירת "פארק היורה" שקובע עמה פגישה בביתו.
כשהיא מגיעה היא נפגשת עם אלי מילס (רייף ספול), עוזרו ומנהל העסקים באחוזה, ועם איריס (ג'רלדין צ'פלין), אחראית האחוזה והמטפלת של לוקווד ושל נכדתו היתומה, מייזי (איזבלה סרמון).
לוקווד מגיע ומודיע שהוא מתכנן להעביר את הדינוזאורים לשטחים פתוחים בבעלותו כדי להצילם מהאי הגעשי.
מילס מודיע שהם ארגנו כבר צבא שכירים אך הם צריכים את עזרתו של מאלף הרפטורים, אוון גריידי (כריס פראט), במציאת "בלו", האחרונה ברפטורים של הפארק.
קלייר מוצאת את אוון ומזמינה אותו לבר.
היא מנסה לשכנע אותו אך הוא מסרב לחזור לאי, גם במחיר מותה של בלו.
ואולם לאחר שקלייר מזמינה לו כבר כרטיס הוא מגיע למטוס הנסיעה שלהם, יחד עם פרנקלין וזיה.
לאחר הטיסה הם יורדים לאי ופוגשים את קן וויטלי (טד לוין), מנהיג הצבא של לוקווד.
בשרידי אזור התיירות של הפארק הנטוש הם חוזים בברכיוזאורוס ונפעמים ממנו.
הם ממשיכים לנסוע ומגיעים לחדר בקרה, בו הם מתפצלים.
כשקלייר ופרנקלין נשארים להשגיח על המחשבים השאר נוסעים לתפוס את בלו.
אוון מצליח לאתר אותה אך לפני שיוכל לגשת אליה, צוות החיילים יורה בה חץ הרדמה.
בלו הנסערת הורגת חייל שבפאניקה יורה בה ומפיל אותה.
אוון הכועס נע להרביץ לוויטלי אך הוא יורה בו חץ הרדמה.
הצבא מחליט להשאיר אותו מעולף בפארק ונוסעים בלעדיו.
לאחר שסינוצרטופס מעיר אותו הוא מגלה שנהר לבה מתקרב אליו ומצליח להימלט ברגע האחרון.
הוא תופס את קלייר ופרנקלין שנמלטו מבריוניקס שחדר לחדר המחשבים והשלישייה בורחת מהר הגעש שמתפרץ ומבריח דינוזאורים רבים לעברם.
בעודם בורחים הם מוצאים ג'יירוספיר (Gyroshpere), כלי רכב כדורי בעל מעטה זכוכית, ונכנסים אליו.
אך לפני שאוון מצליח להיכנס, קרנוטאורוס רעב מתקרב אליהם וכמעט טורף את אוון, אך נהרג בידי הטירנוזאורוסית.
החבורה ממשיכה לברוח ונופלת מהצוקים לאוקיינוס.
כשהג'יירוספיר עומד לשקוע וקלייר ופרנקלין לכודים בתוכו, אוון עוזר להם לשבור את הזכוכית ולפתוח את הדלת והם שוחים אל החוף.
שם הם מגלים את האמת: הצבא שנשלח מוביל את כל הדינוזאורים לעבר האחוזה של לוקווד בצפון קליפורניה בשביל למכור אותם, והם מעמיסים על גבי אוניית משא משאיות ועליהן כלובים ובהם מיני דינוזאורים רבים.
החבורה נכנסת בחשאי למשאית ועולה בשניות האחרונות על הספינה הגדולה שבתוכה כל הדינוזאורים.
הם מוצאים את זיה שמטפלת בבלו הפצועה.
זיה אומרת שהיא חייבת עירוי דם מדינוזאורי טטנורי הקרוב גנטית לרפטורים, מה שמאלץ את אוון וקלייר לקחת דם מגופה של הטירנוזאורוסית.
הם מצליחים בכך אך הטירנוזאורוסית כמעט טורפת את אוון.
כשהם מסיימים הם מגלים שהספינה עומדת לנחות ופרנקלין, שמעמיד פנים כאיש צוות הסיפון, נקרא לעזור לחיילים.
אוון וקלייר מתכננים לשחרר את כל הדינוזאורים ביציאה מהספינה, אך בעודם עולים לחוף הם נתפסים בידי וויטלי ואנשיו.
הם מובאים לכלוב בתוך אחוזתו של לוקווד ושם מתברר שמילס הוא ראש המשלחת הנכלולית ועתה הוא עומד למכור את כל הדינוזאורים, יחד עם מנהל המכירות, גונר אוורסול (טובי ג'ונס).
נוסף על דינוזאורים רגילים למכירה הוא עובד על יצירת דינוזאור היברידי טורף בשם "אינדורפטור", המורכב מ-DNA של האינדומינוס רקס ושל רפטור.
כדי לייצר עוד דינוזאורי כלאיים הוא מנצל את הרפטורית "בלו", אותה הצליח אוון לאלף שדמה "טהור".
ואולם מילס לא יודע שמייזי שמעה על תוכניותיו.
היא מגלה על כך לסבה בלילה והוא קורא לה לישון, אך מקשיב לה.
הוא קורא למילס ואומר לו לעצור את התוכנית או שיקרא למשטרה.
מילס הכועס רוצח אותו בחניקה ולאחר מכן מציג את לוקווד המת לאיריס ודורש ממנה לעזוב את הבית.
אוון רואה שבקומת הכלובים נמצאים דינוזאורים רבים, בהם אם וגור של טריצרטופס, אפטוזאורוס, סטגוזאורוס, אנקילוזאורוס, אלוזאורוס, קרנוטאורוס והטירנוזאורוסית הגדולה.
אוון מוצא בכלוב שלצידו סטיגימולוק שמתעצבן ממנו ונוגח בקירות הכלוב.
אוון מוביל אותו לפריצת השער של כלובם והם משתחררים.
הם מוצאים את מייזי ומשכנעים אותה לנוע איתם.
בקומה שמעליהם הם צופים במכירת הדינוזאורים ובעיקר ב"אינדורפטור", המבוסס על ולוצירפטור והוא יצור גדול ומסוכן.
הוא לא נועד למכירה אך עקב לחץ כלכלי חזק, מילס מחליט למכור אותו ואוון מנסה לעצור את זה.
הוא מבריח את הסטיגמולוק לקומת המסחר, שם הסטיגמולוק תוקף ופוצע אנשים והורס את המכירות.
וויטלי שמגיע בהמשך מסתכל על האינדורפטור, יורה בו חצי הרדמה ונכנס לכלובו כדי לעקור לו שיניים בתור גביע ציידים.
אך האינדורפטור מתחזה למת כדי לקרב אותו לפיו וכך הורג אותו ונמלט החוצה.
אוורסול נמלט ממנו לתוך מעלית אך הדינוזאור פותח את דלתותיה וטורף אותו.
בינתיים פרנקלין מזריק סם הרגעה לד"ר הנרי וו והוא וזיה משחררים מכלובה את בלו, שיועדה ליצירת עוד אינדורפטור, אשר טורפת כמה מאנשי מילס.
אוון וחבריו מוצאים את מילס עם אנשיו.
מילס קורא למייזי לעבור אליו ומגלה לה שהיא ילדה משובטת, מגופה של בתו של לוקווד שנהרגה בתאונת דרכים.
אך האינדורפטור מגיח לעברם וטורף שניים מאנשיו של מילס.
החבורה נמלטת לחדר הראשי ומגלה מאחורי פסל את האינדורפטור.
הם מתחמקים ממנו עד שהם מגיעים למדרגות והדינוזאור רץ אליהם.
הם מתחבאים מאחורי מוצגי המוזיאון, קלייר נפצעת בברכה ומייזי מצליחה להימלט לחדר השינה שלה.
האינדורפטור נע אחריה וכמעט תופס אותה אך אוון מגיע ויורה עליו עד שנגמרת לו התחמושת.
האינדורפטור עומד לטרוף אותו אך אז בלו מגיעה ומתקיפה אותו.
בעוד שני הדינוזאורים נלחמים, אוון ומייזי בורחים אל הגג, יחד עם קלייר.
האינדורפטור מנסה להתנפל על אוון אך מחליק מזכוכית הגג.
בלו שמגיעה מאחוריו, קופצת עליו ומפילה אותו למטה, היישר אל תוך זוג קרניים של גולגולת טריצרטופס, מה שהורג את האינדורפטור.
זיה ופרנקלין מגיעים וכולם רצים לכלובים למטה, שם הדינוזאורים נחנקים ממימן ציאנידי דולף.
קלייר חושבת לשחרר אותם מהשערים אך אוון עוצר אותה, מחשש מהסכנה לאנושות.
ואולם מייזי פותחת את השערים והדינוזאורים בורחים.
מילס שצופה בכך ומאבד כמה מאנשיו ואת עצמות האינדומינוס, מחפש אותם על הרצפה אך הטירנוזאורוסית מגיעה וטורפת אותו (אף על פי שקרנטוזאורוס מגיע וחוטף לה אותו) וגם שוברת את עצמות האינדומינוס.
הסרט מסתיים באוון שנוסע עם קלייר ומייזי במכוניתו כשדינוזאורים מסתובבים בכל מקום.
ד"ר מלקולם מופיע שוב בקונגרס ואומר שמעכשיו האנשים יצטרכו ללמוד איך לחיות עם דינוזאורים, ולהיזהר שלא יביאו על עצמם הכחדה בעקבות שבירת הגבולות בכל הנוגע לשימוש בהנדסה גנטית.
רגעי הסיום מראים את אוון וקלייר נוסעים עם מייזי ברכב, את הטירנוזאורוסית מגיעה לגן חיות ושואגת לצד אריה, את המוזאזאורוס מתקיף גולש ואת בלו שרצה בערבות אמריקה, בעוד מלקולם מכריז שהם כעת נכנסו ל"עולם היורה".
בסצנה שאחרי הכתוביות נראית להקת פטרנודונים המעופפים יחד על מבנה בלאס וגאס.
כריס פראט - אוון גריידי, מאלף הרפטורים שפעל בפארק לפני נפילתו וידידה של קלייר.
קלייר משכנעת אותו לחזור לאי בגלל הרפטור האחרון ששרד.
בסוף הסרט מאמץ את מייזי יחד עם קלייר.
ברייס דאלאס הווארד - קלייר דירינג, המפעילה הטכנית של הפארק מהסרט הקודם שחוזרת לאי במסע הצלה.
משכנעת את ידידה אואן להגיע לאי.
בסוף הסרט מאמצת את מייזי יחד עם אוון.
איזבלה סרמון - מייזי לוקווד, נכדתו של בנג'מין לוקווד החוברת לאוון וקלייר שמתבררת כשיבוט גנטי של בתו של לוקווד שנהרגה בתאונת דרכים.
בסוף הסרט מאומצת בידי אוון וקלייר, במקום ללכת עם מילס.
סרמון מגלמת גם את בתו המקורית של לוקווד שנהרגה בתאונת דרכים (מופיעה רק בתמונות).
ג'ף גולדבלום - ד"ר איאן מלקולם, מומחה לתורת הכאוס וגיבור הסרטים הראשון והשני.
בסרט זה הוא משחק בתפקיד אורח בו הוא נותן חוות דעת קצרה לקונגרס בתחילת הסרט ובסופו.
רייף ספול - אלי מילס - עוזרו הנכלולי של לוקווד בניהול המסע ללכידת הדינוזאורים ומכירתם והנבל הראשי בסרט.
חונק את לוקווד למוות לאחר שמתגלה.
בסוף הסרט נטרף בידי הטירנוזאורוסית וגופתו נחטפת בידי קרנוטאורוס.
ג'יימס קרומוול - סר בנג'מין לוקווד, איש עסקים זקן, מממן מסע ההצלה ואביה הביולוגי של מייזי.
לוקווד היה שותפו של ג'ון המונד ביצירת "פארק היורה" אך המונד נפרד ממנו לאחר חילוקי דעות על שיבוט אנושי.
לוקווד השתמש לאחר מות המונד בשיבוט, כדי "להחזיר" את בתו המתה לחיים.
נהרג בחניקה בידי אלי מילס לאחר שהתגלה.
וונג - ד"ר הנרי וו, הגנטיקאי הראשי שממשיך בדרכו מהסרט האחרון בשיבוט דינוזאורי כלאיים.
פרנקלין משתק אותו בעזרת סם הרדמה שהוא מזריק לצווארו.
ג'סטיס סמית - פרנקלין ווב, מפתח מערכות מחשבים צעיר ופחדן המתלווה לאוון וקלייר במשימתם.
עם זאת הוא משתק את ד"ר וו כדי להציל את זיה.
דניאלה פינדה - ד"ר זיה רודריגז, פלאו-וטרינרית צעירה המתלווה לאוון וקלייר במשימתם ועוזרת להציל את חייה של בלו.
טד לוין - קן וויטלי - המאבטח רודף הבצע שנשלח להוביל את מבצע ההצלה, בעודו לוקח שיניים מהדינוזאורים כגביע ציידים.
מוצא את האינדורפטור ויורה בו, חושב שהוא הורדם כשלמעשה הוא מתחזה למת וכך מפתה אותו ללסתותיו והורג אותו.
ג'רלדין צ'פלין - איריס קרול, אחראית משק הבית של אחוזת לוקווד והמשגיחה של מייזי לוקווד (וגם של בתו הראשונה של לוקווד, ממנה נוצרה מייזי).
מילס מפטר אותה לאחר רצח לוקווד, ובעיקיפין מציל את חייה.
טובי ג'ונס - גונר אוורסול - מנהל מכירות פומביות שמנהל את מכירת הדינוזאורים.
פיטר ג'ייסון - שרווד, סנאטור וראש הוועדה המיוחדת לטיפול בדינוזאורים.
מופיע בתחילה לצד איאן מלקולם בנאומו בקונגרס.
רוברט אמס - ג'ק, מפעיל מחשבים טכני וחלק מהחבורה שנשלחה להוביל את עצמות האינדונימוס.
נטרף בידי המוסזאורוס, לאחר שנמלט מהטירנוזאורוסית.
מיכאל פפג'ון - קבלן של אינג'ן שהופיע גם בסרט הקודם.
ג'ון שווב - טכנאי צוללת.
הוא נטרף יחד עם עמיתו בידי המוסזאורוס.
ולוצירפטור - בסרט זה ישנה רק נקבת ולוצירפטור אחת המכונה "בלו".
אוון גידל אותה מצעירותה בפארק שנחרב ומנסה להציל אותה מהאי לפני שהר הגעש יתפרץ.
בסוף הסרט הורגת את האינדרפטור ובהמשך נמלטת לחופשי.
אינדורפטור - דינוזאור כלאיים המורכב מדנ"א של ולוצירפטור ושל הדינוזאור ההיברידי "אינדומינוס רקס" אך קטן וקטלני ממנו בהרבה.
בניגוד לרוב הדינוזאורים בסדרה, האינדורפטור שובט כזכר.
הוא מיוצר במעבדה של ד"ר הנרי וו אך בעוד וויטלי פותח את דלת כלובו הוא הורג אותו ובורח, הורג את לוחמיו של מילס ואת אוורסול.
בלו מפילה אותו על קרני גולגולת של טריצרטופס והוא משופד למוות.
טירנוזאורוס - בסרט נראית הנקבה שנראתה בסרט הראשון והרביעי.
היא נראית ברודפה אחרי ג'ק ומסוקו ובהמשך נראית כשמצילה את החבורה מקרנוטאורוס וטורפת אותו.
בהמשך היא נתפסת במכלאה אך משתחררת וטורפת את מילס וכן שוברת את עצמות האינדונימוס.
קרנוטאורוס - פרט של קרנוטאורוס מנסה לתפוס את אוון וחביריו, לאחר שלא הצליח להרוג סינוצרטופס.
ואולם לפני שהוא מצליח להתקרב הוא נטרף בידי הטירנוזאורוסית.
כמה קרנוטאורוסים נתפסים אך משתחררים ואחד מהם חוטף בסוף הסרט את גופתו של מילס מהטירנוזאורוסית.
סטיגימולוק - פרט של סטיגמולוק עוזר לאוון ולקלייר לברוח מהכלוב שבו נכלאו בידי אלי מילס וחבריו וגורמת למהומה שמחריבה את אירוע מכירת הדינוזאורים.
עוד פרטים נראים נמלטים על האי ובסוף משוחררים לחופשי.
אלוזאורוס - אלוזאורוס אחד מתקרב לג'יירוספיר של החבורה אך נהרג מפיצוץ של לבה רותחת נופלת.
כמה אלוזאורוסים נתפסים ומובאים למכירה, אך משתחררים בסוף.
בריוניקס - פרט בריוניקס כמעט טורף את קלייר ופרנקלין אך הם מצליחים לנעול אותו בתוך החדר.
בהמשך הוא נתפס ומובא לאחוזת לוקווד.
כמה בריוניקסים משתחררים בסוף הסרט.
סינוצרטופס - פרט אחד מגיח מעל אוון ומעיר אותו מעלפונו.
בנוסף קרנוטאורוס מנסה לתקוף סינוצרטופס אחד אך מפסיד.
כמה פרטים בורחים מהר הגעש ולבסוף נתפסים אך משתחררים בסוף.
טריצרטופס - נראים פרטים שבורחים מהר הגעש.
לבסוף כמה מהם נתפסים ומובאים לאחוזה.
אוון וקלייר נתפסים בכלוב לצד כלוב של טריצרטופסית עם גורה.
בסוף הסרט הם משתחררים ואחד מהם הורג איש של מילס במנוסתו.
כמו כן נראים מוצגי טריצרטופס כולל הגולגולת הענקית המשפדת את האינדורפטור.
אנקילוזאורוס - כמה אנקילוזאורוסים נראים בורחים מהר הגעש ולבסוף כמה מהם נתפסים ומובאים לאחוזת לוקווד.
אחד מהם נמכר והשאר משתחררים.
אפטוזאורוס - כמה אפטוזאורוסים נראים נמלטים בבריחה מהר הגעש.
כמה מהם נתפסים אך לבסוף משתחררים.
ברכיוזאורוס - פרט גדול של ברכיוזאורוס נראה בכניסה של החבורה לפארק.
בניגוד לשאר הדינוזאורים הם היו גדולים מכדי להיתפס ולהימכר כך שהם נשארים למות על האי.
פרט אחר נראה בסצנת עזיבת האי, נקבר תחת העשן הוולקני.
זהו אותו ברכיוזאורוס שנראה לראשונה בסרט הראשון.
פרזאורולופוס - נראים פרטים בתוך המכלאה שבאחוזת לוקווד שמשתחררים.
גלימימוס - נראים פרטים הבורחים מהר הגעש ובהמשך חלקם נתפסים אך לבסוף משתחררים.
סטגוזאורוס - כמה פרטים בורחים מהר הגעש ובהמשך נתפסים ומובאים לאחוזה אך בסוף משתחררים.
קומפסוגנתוס - פרט אחד נראה לצד מודלים של דינוזאורים ומתברר כדינוזאור חי.
פרטי קומפסוגנתוס נראים נעים בפארק ונמלטים מהר הגעש.
כמה מהם נתפסים ומובאים לאחוזה אך לבסוף משתחררים.
הפרטים בסרט זה נראים גדולים יותר מאלה של הסרטים הקודמים.
פטרנודון - זוחל מעופף גדול.
כמה פרטים בורחים מהר הגעש וכמה נתפסים אך משתחררים.
אחד מהם תופס איש של מילס, מפיל והורג אותו.
אחרים נראים על בניין בלאס וגאס בסוף הסרט.
מוזאזאורוס - זוחל ימי ענקי שבניגוד לדינוזאורים הוא לטאה אמיתית.
נראית בסרט נקבת המוסזאורוס מהסרט הקודם.
היא מופיעה בתחילת הסרט בעודה שוחה בלגונה, טורפת את חברי הצוללת (מה שלא נראה במסך) ואת ג'ק ומצליחה לברוח עקב השארת שערי הלגונה פתוחים.
בסוף הסרט נראית בתקיפת גלשן.
דילופוזאורוס - בתחילת הסרט נשמע קול של הדילופוזאורוס שמבהיל את ג'ק אך נסוג מפחד מהטירנוזאורוסית.
בתצוגה באחוזתו של לוקווד נראים דגמי דילופוזאורוסים, מאחוריהם החבורה מנסה להתחבא מהאינדורפטור.
פלורופליטס - מופיע שלד הנמס בתוך הלבה ומופיע גם כתצוגה באחוזה.
טראטופונאוס - מופיע שלד ופגר בכניסה לפארק ומופיע גם כשלד בתצוגה באחוזה.
אינדומינוס רקס - מופיעים עצמות הדינוזאור ההיברידי שנטרף בסרט הקודם והם משמשים ליצירת האינדורפטור.
דימורפודון - לא נראה בסרט אך מופיע בתוך קטעי חדשות מאירועי הסרט הקודם.
ספינוזאורוס - מופיע בקטע חדשות השלד שהיה במרכז הפארק, לפני שהטירנוזאורוסית הרסה אותו.
מופיע גם כעובר במבחנה של ד"ר וו.
דרדנוטוס - מופיע כעובר במבחנה של ד"ר וו.
פכירינוזאורוס - מופיע ברשימת הדינוזאורים הנמכרים במכירה אך לא נראה על המסך.
דיינוסוכוס, פיקנונמוזאורוס, קווילמזאורוס וויאוונטור - נראים בהולוגרמה כיצורים מהם מורכב האינדונימוס רקס.
בגלריה הגדולה של אחוזת לוקווד נראים קונכיית אמוניט ושלדים של אגוחצרטופס, פרוטוצרטופס, קוסמוצרטופס ואדמונטוזאורוס ונראים דיורמות בגודל טבעי של קונקוונטור, טרבוזאורוס, דיפלודוקוס, הררזאורוס, דרקורקס, דימטרודון, סאיצ'נייה, סמילודון ומונונוקיוס (שבשונה מרוב התרופודים בסדרת הסרטים מופיע מכוסה נוצות).
ביולי 2015, לאחר שהסרט הקודם הפך לסרט השלישי המכניס ביותר בכל הזמנים (עד שנעקף בתחילת 2016 על ידי "מלחמת הכוכבים - פרק 7: הכוח מתעורר") עם רווח של יותר מ-1.5 מיליארד דולר, אולפני יוניברסל הכריזו כי סרט המשך יֵצֵא לאקרנים ביוני 2018.
במהלך שיחות מוקדמות על הסרט הקודם בסדרה, "עולם היורה", הביע במאי הסרט הקודם, קולין טרוורו, בפני סטיבן ספילברג את רצונו לעשות מספר סרטי המשך לסדרה המצליחה.
במאי 2015 הודיע טרוורו כי לא יביים את סרט ההמשך לעולם היורה, אך יהיה מעורב בהפקתו.
בסופו של דבר הוא שימש כתסריטאי.
טרוורו רמז כי הסרט הבא יכול לכלול דינוזאורים בשימוש על ידי חברות אחרות למטרות בידור, חקלאות, רפואה, ומלחמה: "אני באמת אוהב את הרעיון כי קבוצה זו של גנטיקאים הם לא האנשים היחידים שיכולים להנדס גנטית דינוזאור...
כאשר אתה חושב על ההבדלים בין אפל ו-PC - ברגע שמשהו הופך לקוד פתוח, ישנם כל מיני גופים ותחומי עניין שיכולים לנצל את הטכנולוגיה הזו".
כרזת הסרט מכילה את הציטוט המפורסם של ד"ר איאן מלקולם מהסרט הראשון בסדרה, "פארק היורה" – "Life finds a way" ("החיים ימצאו דרך" – אי-אפשר להחזיק את היצורים החיים בכוח) ומרמזת על שובו בסרט זה.
ההפקה של "עולם היורה: נפילת הממלכה" הודיעה שהעלילה תמשיך בסרט המשך, תחת השם עולם היורה: עולם חדש, אשר עלה ב-10 ביוני 2022. הבמאי של הסרט יהיה קולין טרוורו (במאי הסרט "עולם היורה" ותסריטאי הסרט הנוכחי) והוא יהיה גם התסריטאי לצד דרק קונולי ואמילי כרמייק'ל.
כמו כן סטיבן ספילברג ימשיך לשמש כמפיק בפועל.
העלילה תמשיך להציג את דמויותיהם של אוון גריידי (כריס פראט) וקלייר דירינג (ברייס דאלאס הווארד).
היוצרים הודיעו שייתכן שדמויות מהטרילוגיה המקורית אולי יחזרו לשחק, בדומה לג'ף גולדבלום (כד"ר איאן מלקולם).
כמו כן הודיעו שבסרט זה לא יופיעו עוד דינוזאורי כלאיים.
בנוסף יצא בספטמבר 2019 סרט ספין אוף בשם "הקרב בביג רוק" המתרחש לאחר בריחת הדינוזאורים בסוף הסרט.
בסרט זה לא נכללים השחקנים המקוריים אך הוא מבוים בידי טרוורו.
קלייר מופיעה בפתיחה נכנסת דרך מעלית בדומה להופעתה הראשונה בסרט "עולם היורה".
הסצנה בתחילת הסרט, בה קבוצת שכירי חרב מוצאת את עצמות האינדומינוס מוצגת גם בסדרה "עולם היורה: מחנה הקרטיקון".
בפרק האחרון של "עולם היורה: מחנה הקרטיקון", ברוקלין מספרת לדריוס על בריחת דינוזאורים מאחוזת לוקווד, בכך מזכירה את אירועי סוף הסרט.
בסרט מופיע הברכיוזאורוס המתרומם בעודו אוכל בסרט הראשון, כשבסרט זה הוא גווע באי הגעשי אל מול הספינה של אנשיו של מילס, תוך שאוון וקלייר צופים.
מופיע בסרט הג'יפ השבור מ"פארק היורה", עליו מזנקת "בלו" הרפטורית.
בנוסף, המצלמה מתמקדת במראה הצדדית של הג'יפ, אזכור לסצנה בה הטירנוזאורוס רדף אחרי אלי, איאן ומולדון בסרט "פארק היורה".
הסרט שופך אור על ג'ון האמונד הבעלים הראשון של "פארק היורה" וחברו, בנג'מין לוקווד שפירקו את השותפות ביניהם בגלל רצונו של לוקווד לשבט את בתו.
לוקווד מציג תמונה של האמונד בביתו.
הסרט נפתח בחילוץ העצמות של האינדונימוס רקס, אשר היווה את דמות האנטגוניסט הראשית של "עולם היורה" ונטרף בידי המוזאזאורוס בסופו.
עלילת הסרט מזכירה מעט את עלילת "פארק היורה: העולם האבוד", במהלכה איש עסקים כריזמטי (לודלו/מילס) שולח אנשי צבא (טמבו/וייטלי) לאי כדי לתפוס דינוזאורים ולהביאם לאמריקה, כשהגיבורים (מלקולם ושרה/אוון וקלייר) מנסים לסכל את התוכנית ללא הצלחה.
בהופעת קמע מופיע בסנאט בתחילת ובסיום הסרט ד"ר איאן מלקולם, גיבור הסרטים הראשונים.
עולם האלמוגים היא חברה מסחרית, שמטרתה היא להביא למודעות הציבור את הבעיות של שוניות האלמוגים.
נשיא החברה הוא בנימין קאהן.
חברה זו היא המובילה העולמית במערכות צפייה תת-ימיות, והיא פיתחה את המצפים התת-ימיים היחידים בים האדום.
החברה מתמחה ביצירת מערכות חיים טרופיות ידידותיות לסביבה בסביבה סימביוטית.
מערכות אלו מעוצבות על מנת להבטיח את השילוב בין אסתטיקה, שימור וחינוך.
שניים מהפארקים הימיים של החברה כוללים את מנהרות האקריליק הארוכות ביותר בעולם, ובפארקים אלה ישנן את התצוגות הטרופיות היפות ביותר בעולם.
החברה נוסדה באמצע שנות ה-70 על ידי מוריס קאהן ודוד פרידמן.
החזון שלהם התבסס על רעיון של אקווריום מהפכני וחדש, שבו יכולים המבקרים ליהנות ממפגשי תקריב עם שוניות אלמוגים וצורות חיים ימיות אחרות בים האדום, מבלי להירטב.
החברה פיתחה את המצפה התת-ימי הראשון באילת בשנת 1975, ובאותה תקופה נחשב כסוג חדש של אקווריומים בעולם.
כאתר התיירות היבשתי הראשון שנצא תחת למים, זכתה עולם האלמוגים להצלחה מיידית.
לאחר הפופולריות של רעיון זה, החליטה החברה להרחיב את פעילותה עם פארקים נוספים, כמו עולם האלמוגים סנט תומאס באיי הבתולה של ארצות הברית שנפתח בשנת 1978.
פארק המצפה התת-ימי באילת - הפארק הראשון שהחברה פיתחה ונפתח בשנת 1975.
פארק אקווה במערב אוסטרליה - פארק שנפתח כחלק מפרויקט להרחבת החברה במדינות נוספות, ונפתח בשנת 1991.
פארק האוקיינוס מאווי בהוואי - נפתח בשנת 1998.
אקווריום פלמה בספרד - האקווריום האחרון שבנתה החברה, ונפתח בשנת 2007.
עולם האלמוגים סנט תומאס באיי הבתולה של ארצות הברית - זהו הפארק הימי השני שפותח על ידי החברה, ונפתח בשנת 1978.
אי האלמוגים נסאו, באיי בהאמה - הפארק הימי הנפתח לראשונה ביחד עם בית מלון בשנת 1987 וממוקם על אי פרטי.
פארק האוקיינוס מנלי באוסטרליה - נפתח בשנת 1992. נכון לשנת 2025, פארק האוקיינוס מנלי באוסטרליה אינו בבעלות חברת coral world international.
עולם גדול מופלא הוא סרט טבע בריטי משנת 2007, מבית ה-BBC, המציג את חיות הבר ברחבי כדור הארץ ובעיקר בשלוש חיות גדולות - פיל סוואנה אפריקני, דוב קוטב ולווייתן גדול-סנפיר, שלושתם עלולים להיכחד עקב פעולות האדם.
עלילת הסרט והסצנות המצויות בה מבוססות על הסדרה הבריטית המצליחה "עולם מופלא" מ-2006 והם צולמו באתרים שונים בעולם במשך למעלה מ-6 שנים.
סרט זה הרוויח 109 מיליון דולר בקופות.
בצורתו הוא דומה לסרט מ-2003: "כחול מופלא".
סרט זה בוים בידי המפיקים של עולם מופלא: אלסטייר פות'רגיל ומארק לינפילד בקריינות של פטריק סטיוארט או של ג'יימס ארל ג'ונס בארצות הברית.
הסרט שודר גם בישראל באותו זמן ששודר בבריטניה, בדיבוב לעברית של גיא זוהר.
לסרט נעשה סרט המשך בארצות הברית בשם "Earth: One Amazing Day" בשנת 2017 אשר הופץ בבייג'ינג שיצא עם הקריינות של רוברט רדפורד.
הסרט מתחיל באזור הארקטי בו נראית דובת קוטב המתעוררת באביב יחד עם גוריה מעל קרחון גבוה והיא יורדת איתם אל שטח פני הים, שם היא צריכה לצוד כלבי ים המתרבים באביב החמים.
דרומה יותר נראים אזורי הטונדרה, בה נראה זאב לבן רודף אחרי עופר של אייל צפון ומשיג אותו, יער הטייגה בו שונר מחפש מזון, היערות הנשירים האירופאים השופעים חיות כמו אפרוחי מנדרין ויערות אסיה בהם נמר אמור הנדיר.
דרומה משם ביערות הגשם נראים עדניים בגינאה החדשה ושימפנזות באגן הקונגו, שם חם ולח כל השנה.
נראה גם מפל אנג'ל הגבוה בוונצואלה ועגורי חן הנודדים מעל ההימלאיה.
חיות אחרות מצויות באזורים חמים יותר כמו ראמים במדבר, ברדלס בסוואנה האפריקנית הרודף אחרי אנטילופות ועדרי פילים אפריקנים הנודדים לעבר מקווי מים, אך בכמה בורות מים ישנם אריות שצדים פילים צעירים במשך הלילה, על ידי הפלה של הפיל בידי לביאות רבות המפילות אותו לקרקע.
הפילים נעים במדבר קלהרי לעבר דלתת האוקוונגו השופעת, בהם הפילים משחקים במים בעוד בבונים מהדסים בהם באי-נוחות.
בימים ובאוקיינוסים משפיעים חומרים מזינים על כמות החיות.
במימי טונגה נראית נקבת לווייתן גדול-סנפיר וגורה ששוקל 1 טון המבלים במים הטרופיים אך נאלצים לנדוד לעבר אזורים ממוזגים יותר כדי למצוא תזונה.
נראים גם להקת דולפינים מסתערת על דגים באוקיינוס לצד מפרשניים ואריות ים.
הלווייתנים מגיעים לימים הממוזגים אך נאלצים להיזהר מטורף ענקי - עמלץ לבן, הצד גורי דובי ים בחופי דרום אפריקה.
לבסוף הם מגיעים למימי אנטארקטיקה, שם ניזונים מיצורי קריל קטנים, אותם הם לוכדים במזיפותיהם.
נראים גם הפינגווינים המתרבים ביבשת.
בחורף החיים מסתלקים מאטנארקטיקה ומופיע הזוהר הדרומי לאורך החורף האנטארקטי הקשה, מתי שבקוטב הצפוני קיץ.
בקיץ הדובים הלבנים הזכרים לא מצליחים לעמוד על הקרח הדק ואחד הדובים נאלץ לשחות בין קרחונים הרחק לעבר הים.
על אי נידח הוא מנסה לצוד ניבתנים ללא הצלחה עד למותו מרעב ומפציעות חטיהם.
הסרט מסתיים בשורת משפטים קצרה על שלושת המינים הראשיים בסרט: דוב לבן, פיל אפריקני ולווייתן גדול-סנפיר ומזהיר שאם כדור הארץ ימשיך להתחמם ולהיפגע, יצורים אלה עלולים להיכחד לחלוטין תוך שנים אחדות.
Another World (עולם אחר) הוא משחק פעולה-הרפתקאות משנת 1991 שתוכנן על ידי אריק צ'אהי ופורסם על ידי חברת Delphine Software.
עלילת המשחק מתמקדת בדמותו של לסטר, מדען צעיר אשר כתוצאה מניסוי שהשתבש, מוצא את עצמו בעולם זר ומסוכן שבו הוא נאלץ להילחם על הישרדותו.
הגיבור של המשחק הוא פיזיקאי צעיר ומבריק בשם לסטר נייט צ'איקין.
בתחילת המשחק מגיע לסטר למעבדה שלו בפרארי 288 GTO במהלך סופת רעמים וממשיך לעבוד על הניסוי שלו באמצעות מאיץ חלקיקים בניסיון להבין מה קרה בדיוק כאשר היקום נוצר.
מיד לפני שהחלקיקים מגיעים ליעדם המיועד, ברק פוגע במעבדה וגורם להתמזגות חלקיקים בלתי צפויה ולפיצוץ הפותח חור בזמן ובמרחב אשר שולח את לסטר אל כוכב לכת צחיח.
לאחר שלסטר מצליח להתחמק ממספר יצורי פרא מסוכנים, הוא נלכד על ידי גזע חייזרים דמויי אנוש אשר לוקחים אותו עימם למתקן כליאה תת-קרקעי.
לסטר בורח משם בהמשך יחד עם שבוי המכונה "באדי" ויחד הם עוברים דרך סדרת אזורים מסוכנים, נלחמים בחייזרים ויצורי פרא תוך פתרון חידות רבות.
לסטר ובאדי מצליחים לבסוף לברוח ממתקן הכליאה.
בשיאו של המשחק, לסטר נפצע קשה על ידי אחד החייזרים, אך בעזרתו של באדי הוא מצליח להרוג את התוקף ולהימלט.
לאחר שהוא מגיע לראש מגדל, לסטר מתמוטט, אך באדי מרים אותו והשניים נמלטים על יצור דמוי דרקון, וטסים יחד אל האופק.
עולם אחר הוא משחק פלטפורמה כאשר השחקן מסוגל לשלוט בדמות הראשית באמצעות המקלדת, הג'ויסטיק או הגיים פאד על מנת לגרום לגיבור לרוץ, לקפוץ, לתקוף ולבצע אף פעולות מסוימות אחרות במצבים מסוימים, כגון נדנוד כלוב קדימה ואחורה.
בחלקו הראשון של המשחק, דמותו של לסטר איננה חמושה.
הוא מסוגל לבעוט ביצורים קטנים, אך באופן כללי הוא חסר הגנה.
מאוחר יותר במשחק, השחקן משיג אקדח לייזר מאויב שנהרג.
לאקדח יש שלוש יכולות: מצב ירי סטנדרטי, היכולת ליצור שדות כוח כדי לחסום ירי מאויבים, וירי רב עוצמה שמסוגל לפרוץ שדות כוח וכמה קירות.
לאויבים יש גם את אותן היכולות, המחייבים את השחקן לנצל את שלושת מצבי האקדח ואת הסביבה שבה הוא נמצא על מנת להתגבר עליהם.
לסטר ובאדי לא מסוגלים לשאת פגיעות, ולכן המשחק מסתיים באופן מיידי אם אחד מהם נפגע מקליע או בא במגע עם יצור פרא או מפגע סביבתי כולשהו.
עם זאת, המשחק מאפשרים לשחקן לשמור את על המשחק בשלבים שונים על מנת לחזור ולשחק מהנקודה האחרונה בה המשחק נשמר.
בכל סצנה נתונה, המשחק לא מספק רמזים לגבי מה שהשחקן צריך לעשות הלאה, אין הסברים על המסך, והדמויות אותם השחקן פוגש מדברים תמיד בשפה זרה ולא מובנת.
המוזיקה של המשחק נכתבה על ידי ז'אן פרנסואה פרייטס.
המוזיקה הושפעה מהפסקול של סרטים שונים ובהם הפסקול של "בחזרה לעתיד".
באוגוסט 2017 חברת Black Screen Records הוציאה 18 מהמנגינות של המשחק על תקליט LP.
עולם הדינוזאורים הוא משחק וידאו חינמי למחשב שיצא לאור בידי הוצאת BBC Imagineering ביוני 2001 המבוסס על הפרק השני סדרת הטלוויזיה המצליחה מבית ה-BBC, ללכת עם דינוזאורים ועל הסדרה הדומה, הבלדה של Big Al, אשר חל בתור היורה של אמריקה הצפונית.
במשחק זה שחקן בודד צריך למצוא רשימת בעלי חיים וצמחים פרהיסטוריים בידי הסתכלות על מפת עולם ומדריך שדה, ב-6 מקומות שונים, בהם השחקן מוצא אזורים בהם חיו דינוזאורים שונים ומרכיב עדרים שלהם בכל האזורים.
נראה שם גם האלוזאורוס המכונה "Big Al", אשר מוצג במרדפו האחרון לאחר קבוצת דריוזאורוסים ומעידתו על גזע, מה שמוביל לגסיסתו למוות.
בהמשך נראים שם גם 2 סטגוזאורוסים ושני רמפורינכוסים מעופפים, וכן אגם מלח, האזור הגדול ביותר בו מגוון גדול של אלוזאורוסים ודיפלודוקוסיים.
עולם היורה: עולם חדש או עולם היורה 3 הוא סרט מדע בדיוני אמריקאי, שהוקרן בהפצת סרטי יוניברסל ב-10 ביוני 2022 בארצות הברית.
סרט זה הוא השישי בסרטי פארק היורה המבוססים על ספריו של מייקל קרייטון, העוסקת בחברת "אינג'ן" העוסקת בשיבוט של דינוזאורים ויצירת פארק שעשועים וגן חיות על אי סמוך לקוסטה ריקה והוא יחתום את הטרילוגיה המחודשת לסדרה, שהחלה מהסרט הרביעי.
הסרט מבוים בידי קולין טרוורו, שביים את עולם היורה מ-2015 ועבד על התסריט של הסרט הקודם, עולם היורה: נפילת הממלכה ומפיקה בפועל הוא הבמאי סטיבן ספילברג.
בסרט מככבים השחקנים כריס פראט, ברייס דאלאס הווארד, סם ניל, לורה דרן, ג'ף גולדבלום, איזבלה סרמון, בי.די.
צילומי הסרט החלו בפברואר 2020 באי ונקובר שבקולומביה הבריטית בקנדה.
צילומים נוספים נערכו בולטה, בירת מלטה וכן בהוואי ובריטניה, בהם צולמו גם הסרטים האחרונים.
ברם, הצילומים הושעו עד יולי 2020, עקב מגפת הקורונה.
בהמשך הסרט נדחה בשנה והוא יצא ב-10 ביוני 2022.
הסרט הפך ל-סרט השני בהיקף ההכנסות לשנת 2022, עם למעלה מ-1 מיליארד דולר.
עם זאת מרבית הביקורות עליו היו שליליות וביקרו את התסריט ואת אורך הסרט (146 דקות, הסרט הארוך ביותר בזיכיון).
ב-23 בנובמבר 2021 הועלה לאינטרנט סרטון פרולוג בן 5 דקות של הסרט, אשר תוכנן במקור להיות בסרט אך לבסוף הוחלט להשמיט אותו, אף שהבמאי טרוורו תמך בהשארתו.
הסרטון מציג את החיים בקרטיקון לפני 66 מיליון שנה ומציג קרב בין טירנוזאורוס לגיגאנוטוזאורוס, כשהאחרון הורג את יריבו ויתוש מוצץ מדמו.
הסרטון עובר להווה בו טירנוזאורוס תוקף אנשים בקליפורניה.
הפרולוג לבסוף התווסף לגרסת ה-Bluray של הסרט יחד עם סצנות נוספות שלא מופיעות בגרסה הקולנועית.
הסרט מתחיל ארבע שנים לאחר ההתפרצות הגעשית באי איסלה נובלר והתקרית באחוזת לוקווד כשהדינוזאורים חיים לצד בני האדם, כשרבים מהם מוחזקים באופן בלתי חוקי.
קלייר דירינג, לשעבר מנהלת תפעול בפארק "עולם היורה", כעת במחתרת ומנסה להציל דינוזאורים (לצד שותפיה פרנקלין ווב וזיה רודריגז) מציידים שמרביעים אותם באופן לא חוקי.
אוון גריידי נודד עם פרשים ומרגיע פרזאורולופוסים המתקרבים לשטחו.
הזוג חי בבקתה מבודדת בהרי סיירה נבדה במטרה להגן על בתם המאומצת מייזי לוקווד, אך היא מנסה להגיע לעיר קרובה כדי לפגוש אנשים אחרים וכן אפטוזאורוסים שנלכדו בשלג.
באחד הימים מופיעה הרפטורית "בלו" לצד הבקתה שלהם עם צאצאית, לה מייזי מחליטה לקרוא "בטא" (אשר הופרתה מבלי להתעבר מאמה).
אולם, שכירי חרב בראשות ריין דלקורט, העובדים עבור "ביוסין" מצליחים לחטוף הן את "בטא" והן את מייזי ואוון וקלייר יוצאים להציל אותן.
בעזרתו של פרנקלין הם משיגים מידע על החוטף, ריין העובד בשוק השחור במלטה והם יוצאים אחריו.
אוון וקלייר מגיעים למלטה ופוגשים את בארי, חברו של אוון מהפארק וכיום סוכן חשאי במשטרת צרפת המסייע להם להגיע לשוק בלתי-חוקי, בו נמכרים שלל דינוזאורים.
קלייר פוגשת בטייסת מטען בשם קיילה ומבקשת עזרה באיתור בתה אך ללא הועיל.
אוון מצליח לזהות את ריין ולאחר מרדף ללכדו בכלוב, שם ריין מותקף בידי ליסטרוזאורוס וקרנוטאורוס צעירים.
אוון מצליח להוציא ממנו מידע על מיקומה של מייזי ובטא - "עמק ביוסין" שבאיטליה.
בריוניקס שמשתחרר מתנפל על ריין וטורף אותו, אך מבריחת דינוזאורים בשם סויונה סנטוס נרדפת על ידי קלייר ובתגובה שולחת אחריה ואחרי אוון ובארי אטרוסירפטורים מאומנים ואלה כמעט משיגים אותם.
סיונה נתפסת בידי בארי ובזמן מעצרה היא גורמת לרפטורים לרדוף אחר אוון.
קיילה, אשר זיהתה את מייזי מחליטה להטיס את קלייר ואוון לשם ולאחר שאוון נמלט מהאטרוסירפטורים, הם ממריאים ממלטה.
בקרבתם ל-"עמק ביוסין", מטוסם מותקף בידי קוואצלקואטלוס, אשר דודג'סון התיר לו להימלט כדי שיעצור אותם.
אוון מחלץ את קלייר מהמטוס המתרסק בעזרת כיסא מפלט וקיילה ואוון מתרסקים על אגם קפוא, אך שורדים.
בחיפושם אחר קלייר הם מתמודדים עם פירורפטור, אך מצליחים לברוח ממנה לפנים העמק.
קלייר עצמה נאלצת להימלט מתריזינוזאורוס עיוור וכאשר היא מותקפת בידי דילופוזאורוס, אוון וקיילה מגיעים ומצילים אותה.
באותו הזמן, במערב טקסס מופיע נחיל חגבי ארבה פרהיסטוריים המאיימים על היבול החקלאי ועל אספקת המזון העולמית.
הדבר מושך את הפלאונטולוגית ד"ר אלי סאטלר, שהספיקה להתגרש מבעלה (מאז אירועי פארק היורה 3) ומבחינה שהחגבים נמנעים מלאכול זרעים מתוצרת "ביוסין" וחושדת שהארגון, בראשות ד"ר לוויס דודג'סון, השיבו את החגבים לחיים מהכחדה ומרביעים אותם כדי לשלוט באספקת המזון העולמית, זאת תוך שהם נהנים מתמיכה ממשלתית.
אלי נוסעת ליוטה לפגוש את בן זוגה לשעבר, הפלאונטולוג ד"ר אלן גרנט, המסכים לעזור לה לגנוב דגימה של החגבים מ-"ביוסין" במטרה לחשוף אותם.
אלי חושפת שהיא הוזמנה על ידי המתמטיקאי ד"ר איאן מלקולם, העובד בביוסין לביקור בעמק ביוסין.
השניים טסים לעמק ומתקבלים בידי דודג'סון, אחראי התקשורת ראמזי קול ועם איאן מלקולם.
מלקולם מספר לאלי בחשאיות על מעבדת מחקר הקשורה לחגבים ואלי, יחד עם אלן מגיעים למעבדה כדי לבדוק אותה.
לאחר התמודדות עם החגבים, אלי ואלן יוצאים עם דגימה מהחגבים כעדות מפלילה.
מייזי ובטא החטופות מגיעות למעבדה בביוסין ושם מייזי מופגשת עם הגנטיקאי ד"ר הנרי וו, גם עובד ב-"ביוסין" והמייצר של נחיל הארבה, במטרה לחסל את המתחרות של ביוסין בתחום המזון, אף שבהמשך הוא מודאג שהחגבים לא יחוסו גם על הזרעים של ביוסין ומודיע לדודג'סון.
בשיחה ביניהם, הנרי מספר למייזי שהיא לא משובטת, אלא נולדה לאישה בשם שרלוט לוקווד שעבדה ביחד עם הנרי בפארק היורה המקורי.
שרלוט השתמשה בחומר הגנטי שלה כדי להיכנס להיריון ללא צורך בבן זוג ובהמשך מתה ממחלה תורשתית, אך לפני כן הספיקה בצורה בלתי מוסברת לשנות את המבנה הגנטי של מייזי במטרה לגרום לה לפתח עמידות למחלה וכך הצילה את חייה.
הנרי רוצה לחקור את מייזי במטרה לייצר מגופה פתוגן שיצליח לחסל את נחיל הארבה ומסביר שבלו התרבתה באותה הדרך (כתוצאה מחומר גנטי שמקורו בלטאת כוח) ולכן החברה לכדה גם את בטא.
עם זאת כאשר הנרי ודוד'סון משוחחים בחוץ, מייזי נמלטת ומשחררת גם את בטא.
בבריחתה היא נתקלת באלן ואלי ומצטרפת אליהם בבריחה מהעמק, תוך עזרתו המפתיעה של ראמזי קול והם בורחים לתוך רכבת תחתית המקיפה את העמק.
דודג'סון מפטר את מלקולם לאחר שהבין שנתן לאלי מפתח סודי ועזר לה.
כדי למנוע מהם לברוח הוא משבית את פעולת הרכבת ואלן, אלי ומייזי יוצאים ונעים דרך מנהרה לתוך אל האוויר הפתוח, שם הם מותקפים בידי דימטרודונים אך מחולצים בידי מלקולם שמגיע ברכבו אליהם.
גם ראמזי מגלה לדודג'סון שהוא פעל נגדו ויוצא לעזור למלקולם וכן נותן לו רכב שטח.
דודג'סון מחליט לשרוף את מעבדת החגבים כדי להעלים ראיות והחגבים הנמלטים מייצרים שריפה במתחם.
בהמשך, דודג'סון מנסה לברוח עם עוברי דינוזאורים ברכבת התחתית, אך החשמל נכבה וכשהוא יוצא לעמק הוא מותקף בידי להקת דילופוזאורוסים.
הוא מנסה להימלט לתא הרכבת אך נטרף בידיהם.
בעוד מתחוללת שרפה מבריחת החגבים ורכבם של אלן מתהפך, הצוותים של אלן ואלי ושל אוון וקלייר נפגשים ומתאחדים, אך מותקפים בידי טורף-העל של העמק - הגיגאנוטוזאורוס.
הם בורחים לתוך מבנה גבוה בזמן שמלקולם מסיח את דעתו בידי ענף עליו חגב בוער ופוגע בפיו.
הגיגאנוטוזאורוס מנסה לתפוס אותו אך הוא ניצל בידי אלן והגיגאנוטוזאורוס עוזב לאחר שקיבל שוק מטייזר חשמל.
החבורה מנסה לתפעל את המטוסים לחזרה בעוד אוון ואלן מרדימים את "בטא" כדי להחזירה לאמה.
החבורה נתקלת בהנרי וו, שמסביר שיש לו דרך לעצור את התרבות הארבה והוא מתקבל לצידם.
הגיגאנוטוזאורוס חוזר, אך מוסח בידי הטירנוזאורוס והתריזינוזאורוס החיים בעמק תוקפים אותו יחדיו ומצליחים להרוג אותו והחבורה בורחת מהמתחם במסוק.
בסיום, הנרי מהנדס את אחד החגבים עם פתוגן שיהרוג את שאר הארבה ומקבץ אותו עם השאר (תוך ייחוס התגלית לשרלוט לוקווד), אלן ואלי מחדשים את מערכת היחסים שלהם ומעידים לצד ראמזי נגד "ביוסין".
אוון, קלייר ומייזי חוזרים הביתה ומחזירים לבלו את בתה, בטא, והאו"ם מכריז על "עמק ביוסין" כשמורת טבע מוגנת, כששאר הדינוזאורים (שלא חיים בעמק) לומדים לחיות לצד האנושות.
כריס פראט - אוון גריידי, מאלף רפטורים מפארק "עולם היורה".
בן-זוגה של קלייר ואביה המאמץ של מייזי.
ברייס דאלאס הווארד - קלייר דירינג, מנהלת "עולם היורה" לשעבר ויו"ר "הארגון להצלת הדינוזאורים".
בת-זוגו של אוון ואמה המאמצת של מייזי.
לורה דרן, ד"ר אלי סאטלר, פלאובוטנאית בכירה.
בעבר יצאה עם אלן ובהמשך התחתנה והתגרשה לצד 2 ילדים.
ג'ף גולדבלום, ד"ר איאן מלקולם, מתמטיקאי המומחה לתורת הכאוס.
סם ניל - ד"ר אלן גרנט, פלאונטולוג בכיר.
איזבלה סרמון - מייזי לוקווד, בתם המאומצת של אוון וקלייר.
הבת של שארלוט לוקווד (סרמון מגלמת גם את שרלוט הצעירה בתמונות).
קמפבל סקוט - ד"ר לואיס דודג'סון, מנכ"ל תאגיד "ביוסין".
בסיום נטרף בידי להקת דילופוזאורוסים.
דמותו היא שילוב מוקצן בין סטיב ג'ובס לטים קוק.
וונג - ד"ר הנרי וו, הגנטיקאי הראשי שהנדס את היצורים של "פארק היורה".
דוונדה וייז - קאילה ווטס, טייסת בשוק השחור ולשעבר בחיל האוויר של ארצות הברית החוברת לאוון וקלייר.
מאמדו אצ'יי - ראמזי קול, ראש מחלקת התקשורת בתאגיד "ביוסין", אשר למעשה הוא פועל נגד ארגונו.
עומאר סי - בארי סמבן, איש אבטחה במשטרת צרפת.
בעבר עבד בפארק לצד אוון.
מופיע במלטה ועוזר ללכוד את סויונה.
ג'אסטיס סמית' - פרנקלין ווב, מתכנת מערכות הפעיל ב"ארגון להצלת הדינוזאורים".
מופיע בתחילת הסרט כשעוזר לקלייר להבריח דינוזאור מחווה ובהמשך מגלה מידע על החוטפים ויעדם.
דניאלה פינדה - ד"ר זיה רודריגז, פלאו-וטרינרית הפעילה ב"ארגון להצלת הדינוזאורים".
מופיעה בתחילת כשעוזרת לקלייר להבריח דינוזאור מחווה.
סקוט הייז - ריין דלקורט, צייד שכיר החוטף את מייזי לטובת "ביוסין".
לאחר שאוון לוכד אותו הוא ננשך בידי ליסטרוזאורוס וקרנוטאורוס ולבסוף נטרף בידי בריוניקס שנמלט משלשלאותיו.
דיצ'ן לקמן - סויונה סנטוס, מבריחה אכזרית העוזרת לחטוף את מייזי.
קריסטופר פולאה - ויט האנטלי, מרגל של בארי המתחבר לציידים של ריין כדי לרגל אחריו.
וארדה סת'ו - שרה, מדריכה הנראית בתוך "המחלקה לחיות-בר פרה-היסטוריות".
אלווה טריל - שרלוט לוקווד, בתו המנוחה של בנג'מין לוקווד והאמא הביולוגית של מייזי (שהרתה מבלי להתעבר), אשר נפטרה ממחלה גנטית.
דימיטרי טיביוס - זיין מקסין, מבריח דינוזאורים בשוק המלטזי, המעביר אספקה לקאלה ווטס.
אנזו סקוילינו ג'וניור - לקוח העובר בשוק המלטזי.
בן אשנדן - טיילר, מוזג קפה המדבר עם מלקולם.
ולוצירפטור - מופיעה "בלו" וצאצאיתה הזהה גנטית "בטא".
שניהם חיו לצד בקתתם של אוון וקלייר בסיירה נבדה ובלו מלמדת את בתה לצוד שועלים וארנבות.
עם זאת "בטא" נתפסת בידי ציידים בראשות ריין דלאקורט ומובלת למעבדה של "ביוסין".
מייזי מצליחה לחלץ אותה ובהמשך אוון, מייזי ואלן מרדימים אותה ומחזירים אותה בסיום הסרט לאמה.
טירנוזאורוס - מופיעה הנקבה מהסרטים הקודמים (הראשון, הרביעי והחמישי) בעודה לכודה בעמק ביוסין.
היא נראית בעודה אוכלת נבלת אייל אך הגיגאנוטוזאורוס מאיים לחטוף לה את טרפה והיא נמלטת.
בהמשך היא נלחמת בגיגאנוטוזאורוס לצד תריזינוזאורוס ולמרות שכמעט נהרגה בקרב לבסוף היא מצליחה לנשוך אותו ולהדביק אותו למקומו בעוד התריזינוזאורוס דוקר אותו למוות.
בסיום הסרט נראים 3 טירנוזאורוסים בעמק.
טריצרטופס - נראים מספר צעירים שאלי סאטלר מחבקת בכלוב בתוך "המחלקה לחיות-בר פרה-היסטוריות".
מוזאזאורוס - נראה מוזאזאורוס התוקף ספינה לדיג סרטנים וגורר אותה לתהומות.
בסיום נראה המוזאזאורוס שוחה לצידם של לווייתנים גדולי-סנפיר.
פטרנודון - נראים מספר פטרנודונים התוקפים את כיסא המפלט של קלייר וגורמים לה ליפול למכלאה של התריזינוזאורוס.
פטרנודונים נוספים נצפים בורחים מהשריפות.
נראה גם פלאשבק של "הקרב בביג רוק" בו פטרנודון טורף יונה.
בסיום הסרט להקת פטרנודונים מעופפת לצד אווזים על אגם.
גיגאנוטוזאורוס - גיגאנוטוזאורוס שובט בידי הנרי וו במעבדת ביוסין ושם הוא מהווה את טורף-העל של האזור, כשהוא מסוגל להתמודד גם נגד הטירנוזאורוס ולגנוב לו טרף.
כמו כן הוא מנסה לטרוף את החבורה המלוכדת אך נכשל לאחר שהיא מוצאת מחסה במבנה.
עם זאת בסיום הגיגאנוטוזאורוס נהרג בעימות משותף בין הטירנוזאורוס לתריזינוזאורוס, כשהאחרון משפד אותו בצווארו תוך שהוא נשוך בצוואר בעוד החבורה צופה ובורחת במסוק.
אלוזאורוס - כמה אלוזאורוסים מופיעים במלטה בבורות לחימה, במהלכו הם עתידים להילחם בבריוניקס צעיר וקרנוטאורוס.
עם זאת אוון גורם לציידים לברוח ובמהומות הם משוחררים.
אלוזאורוס אחד מצליח לטרוף נוסע שנבהל מקרנוטאורוס.
קרנוטאורוס - כמה אלוזאורוסים מופיעים במלטה בבורות לחימה, כשאחד עתיד להילחם באלוזאורוס ואחד בליסטוזאורוס.
עם זאת אוון גורם לציידים לברוח ובמהומות קרנוטאורוס מצליח לתפוס ולנשוך את ידיו של ריין ולקרקע אותו במקום, עד שהוא נטרף בידי בריוניקס.
עוד קרנוטאורוס טורף צייד המנסה להציל את חברו הבוער.
מספר קרנוטאורוסים מצליחים גם להשתחרר אל השוק ולאיים על התושבים.
קוואצלקואטלוס - קוואצלקואטלוס ענקי שהתקיים ב"עמק ביוסין" תוקף את מסוקה של קיילה (לאחר שדודג'סון עצר את ההרתעה האווירית שנגדו) אך לבסוף הם מצליחים להתרסק בבטחה (כשהמטוס נשבר).
עוד קוואצלקואטלוסים מעופפים בסיום הסרט בניו יורק.
תריזינוזאורוס - פרט של תריזינוזאורוס בעל אישון קהה, ככל הנראה עיוור, חי ב"עמק ביוסין" ותוקף פרטים המתקרבים אליו כמו אייל תועה (עם זאת לא ברור אם הוא טורף).
הוא מתקרב לקלייר שמתחמקת לתוך המים ונשארת שם עד שהוא עוזב.
בהמשך התריזינוזאורוס נקלע למלחמה של הטירנוזאורוסית בגיגאנוטוזאורוס ודוקר את האחרון למוות, כשהוא נתפס בלסתות הטירנוזאורוסית.
דילופוזאורוס - להקת דילופוזאורוס מופיעה ב"עמק ביוסין".
אחד הפרטים מתקרב לטרוף את קלייר אך אוון חונק אותו בעוד קיילה מחשמלת אותו, מבריחה אותו וקורעת פיסה מצווארונו.
עוד 3 דילופוזאורוסים מוצאים את דודג'סון יוצא מרכבת והרגים אותו תוך שימוש בארסם.
נסוטוצרטופס - עדר נסוטוצרטופסים מופיעים בתחילת הסרט בעוד קלייר, פרנקלין וזיה מבריחים צעיר שלהם מחוות גידול.
הבעלים הרודפים אחריהם גורמים לקלייר לסטות לעדר של נסוטוצרטופסים ההופכים מספר מכוניות של הרודפים.
פרזאורולופוס - נראים מספר פרטים בקרבת הבקתה של אוון וקלייר בסיירה נבדה ואוון בעזרת בוקרים מקומיים, מצליח לתפוס אך להרגיע פרט אחד ולהחזיר אותו אחורה.
בסיום נראה עדר פרזאורולופוסים רועה לצד סוסי בר.
חגבי ענק - להקת חגבי ארבה פרהיסטורית ששובטה בידי "ביוסין" מהווה סכנה לאנושות, מאחר שהיא מכלה במהירות כל פיסת מזון, למעט זרעים שיוצרו ב"ביוסין" (אף שהנרי וו חושב שלבסוף הארבה יאכל גם את הזרעים).
כדי לנסות להשמיד אותם אלי, אלן ואיאן מצליחים להוכיח ש"ביוסין" אחראית על הפצתם.
דודג'סון שרואה אותם מראש בדרך מחליט לשרוף ולהשמיד מעבדה מלאה בחגבים ואלה בורחים החוצה וגורמים לשריפות בעמק.
לבסוף הנרי מצליח לפתח פתוגן בתוך אחד החגבים שיהרוס כליל את הלהקה.
דרדנוטוס - פרט אחד מופיע בעמק בעוד אלן, אלי ורמזי צופים בו.
עוד פרטים נראים בורחים מהשרפה בעוד קיילה טסה במסוקה וכמעט נתקלת באחד מהם.
גלימימוס - נראים מספר פרטים הבורחים מהשריפות בעמק.
אנקילוזאורוס - נראים מספר פרטים רועים לצד אנשים באמריקה ובהמשך נראים ב"עמק ביוסין" בורחים משריפות.
אפטוזאורוס - שני פרטים נראים בעיירה בסיירה נבדה כשמייזי מבקרת אותם, בעודם קבורים בשלג והתושבים מצליחים להחזיר אותם החוצה.
עוד שני פרטים ניזונים בסוף הסרט מעץ סקוייה.
אטרוסירפטור - מופיעה קבוצה של 4 אטרוסירפטורים מאומנים שנשלחים בידי סויונה סנטוס למשלחת לצרפת.
עם זאת כשהיא נתפסת היא מחליטה לשחרר אותם ואלה מאיימים על אוון, קלייר, בארי וקיילה, כשסנטוס משתמשת באלקטרון לייזר כדי להצביע על המטרה שלהם.
בבריחה מהרביעייה אחד מוכה בידי קלייר במוט ברזל ומעולף, אחד נתפס בתוך ארגז כשבארי מפתה אותו ועוד שניים רודפים אחרי אוון לתוך מטוס נוסע בעודו בורח על אופנוע מהם.
אחד מהם איטי מכדי להגיע אך האחרון מצליח ואוון מחליט לשחרר את האופנוע העף עליו ומעיף את האטרוסירפטור לים, כשלא ברור גורלו.
ליסטרוזאורוס - פרט ליסטרוזאורוס נראה בשוק במלטה, מוכן ללחימה בעוד קיילה צופה בו.
בהמשך הפרט משתחרר ותופס את ידו של ריין, מחזיק אותו לצד הקרנוטאורוס במקומו עד שבריוניקס טורף אותו.
בריוניקס - מופיע בשוק במלטה פרט צעיר של בריוניקס שיועד להילחם באלוזאורוס, אך במאבק של ריין ואוון הוא מחליט ללכוד את ריין.
בעוד השלשלאות שלו מונעות ממנו לעבור אל הבור השני, ריין נתפס ונצפע בידי ליסטרוזאורוס וקרנוטאורוס וכשהבריוניקס מושך את הלבנים האוחזות אותו הוא משתחרר, תוקף את פניו של ריין והורג אותו.
ברכיוזאורוס - כמה פרטים מופיעים בעמק בעודם בורחים למים במשך השריפות.
קומפסוגנתוס - מספר פרטים נראים בשוק במלטה, כשריין בורח מאוון ומשחרר כמה פרטים כדי לעכב אותו אך אוון חומק מהם הצידה.
דימטרודון - מספר דימטרודונים נראים במכרות הענברים, כשאלן, אלי ומייזי נאלצים לנוע רגלית מהרכבת.
אחד הדימטרודונים לוכד אותם בגבם לגדר אך איאן מצליח לחלץ אותם משם בזמן.
דימורפודון - מספר דימורפודונים מגודלים בשוק שחור לא חוקי ונתפסים.
בהמשך נראה כלוב עם דימורפודונים במלטה, כשכמה פרטים רכובים על בעליהם בדומה לבזיירים.
איגואנודון - מספר איגואנודונים נראים ב"עמק ביוסין" בורחים מהשרפה.
אובירפטור - פרט אחד מופיע בקרבות בשוק במלטה לצד ליסטרוזאורוס.
מיקרוצרטוס - כמה מיקרוצרטופסים מופיעים לכודים בשוק במלטה.
מיקרוצרטוס נוסף מופיע בסרטוני מחשב לצד שרלוט לוקווד, אשר חיה ב"איסלה סורנה" לצידו.
מורוס - מורוסים מגודלים במעבדה של ביוסין ומואכלים בגרבילים.
בסיום נראים כמה פרטים מוזנים מכפות ילדה לצד ברווזים כשאלן גרנט צופה.
פירורפטור - נראה פרט אחד ב"עמק ביוסין" החי על אגם קפוא.
הוא תוקף את אוון וקיילה וכשהקרח נשבר והוא נופל הוא צד גם בשחייה בתוך המים הקפואים.
אוון וקיילה מצליחים לברוח מעל הגדר דרך שביל לתוך מבנה ונמלטים ממנו לתוך מעלית.
סינוצרטופס - עדר סינוצרטופסים נראים בתחילה כשקלייר הנרדפת בידי בעלי חוות נוסעת בפראות לתוך העדר ובמהלך המרדף אלה חובטים במספר מכוניות.
סטגוזאורוס - הסטגוזאורוס מופיע בתצפיות של "המחלקה לחיות-בר פרה-היסטוריות".
בנוסף נראה קטע מ"הקרב בביג רוק", בו רכב נוסע סוטה מהכביש בגלל סטגוזאורוס.
סטיגימולוך - נראה פרט אחד שבוי בשוק במלטה.
מספר קטעים מהסרט "הקרב בביג רוק" וכן צילומי Found Footage שהופיעו בסרט הקודם מופיעים בתחילת הסרט הזה.
השחקן ג'ף גולדבלום שגילם את ד"ר איאן מלקולם שחזר את השוט בו הוא מופיע בלי חולצה בסרט "פארק היורה" (בנוסף, חברת "פאנקו" ייצרו בובת פופ של השוט המקורי).
הגיגאנוטוזאורוס מרסק ג'יפ של חברת ביוסין בזמן שמלקולם נמצא בתוכו, אזכור לג'יפ שהטירנוזאורוס ריסק בסרט "פארק היורה".
לואיס דודג'סון נראה בסרט "פארק היורה" ועודד את דניס נדרי לגנוב עוברי דינוזאורים מהפארק (השחקן שגילם אותו היה קמרון ת'ור, אך הוא הוחלף בקמבפל סקוט בעקבות כניסתו למאסר).
דוד'גסון מוצא את מותו בסרט באותה הדרך שבה נדרי מת בידי דילופוזאורוסים ולפני מותו גם מנסה להבריח עוברי דינוזאורים מהמטה של ביוסין בתוך פחית קצף גילוח, בדומה לפחית בה נדרי השתמש כדי לגנוב עוברי דינוזאורים.
כשאלן גרנט נשאל האם הוא יודע כמה חשמל זרם בגדר החשמלית בפארק היורה הוא עונה שכן עם מבט מודאג, כרמז לטים שהתחשמל מהגדר בסרט "פארק היורה".
איאן מנסה להבריח את הגיגאנוטוזאורוס בעזרת נור באותה הדרך שהוא ניסה להבריח את הטירנוזאורוס בפארק היורה, אך בפעם זו מצליח.
גם קיילה יורה זיקוק המצליח להסיח את הגיגאנוטוזאורוס, בדומה לאותו מקרה.
אלי סאטלר מראה חיבה לגור טריצרטופס, אזכור לטריצרטופס החולה שאלי טיפלה בו ב"פארק היורה".
בסרט "פארק היורה" אלן הסביר שרפטורים משתמשים בטלפיים שלהם במטרה לחתוך את בטן הקורבן, אולם בסרט זה הוא מסביר שהוא טעה ושהם מעדיפים לתקוף את הצוואר.
באחת הסצנות בסוף הסרט, הטירנוזאורוס עובר מאחורי חלון מעוגל ובכך יוצר את הלוגו של "פארק היורה".
תמונותיהם של שני עובדים מ"עולם היורה" (ויויאן קליר ולאוורי קורטז) מופיעות לרגע קצר בסרט.
למעשה השחקן שגילם את לארווי, ג'ייק ג'ונסון, היה אמור להופיע בסרט אך דמותו הושמטה בגלל התנגשות עם לוח הזמנים של השחקן.
בסוף הסרט אלי וקלייר יוצאות לנתק את החשמל מהמתחם של ביוסין ומודרכות על ידי איאן בעזרת מכשיר קשר - אזכור לאלי שהפעילה מחדש את החשמל ב"פארק היורה" בהדרכתם של איאן וג'ון האמונד.
פרסקטגוריהמועמדותתוצאהפרס פטל הזהבהשחקנית הגרועה ביותרברייס דאלאס הווארדהחידוש הגרוע ביותרעולם היורה: עולם חדשהתסריט הגרוע ביותראמילי קרמייקל וקולין טרוורופרסי בחירת הילדים של ניקלודיאוןסרט אהובעולם היורה: עולם חדששחקן קולנוע אהובכריס פראט
עולם היורה: מחנה הקרטיקון היא סדרת הנפשה ממוחשבת אמריקאית של זיכיון פארק היורה, המבוסס על דינוזאורים ששוחזרו גנטית על אי ליד קוסטה ריקה.
הסדרה מבוססת על הסרט הרביעי של פארק היורה והיא הסדרה הראשונה שיצר הזיכיון, לאחר שסדרות נוספות שניסו לייצר כשלו (למעט כמה סרטי לגו קטנים, שאינם חלק מהקאנון).
ב-24 במאי 2024 עלתה לנטפליקס סדרת המשך בשם: "עולם היורה: תאוריית הכאוס".
היא מתרחשת כשש שנים לאחר אירועי סדרה זו.
המפיקים של הסדרה הם סקוט קרמר, ליין לוראס, סטיבן שפילברג, פרנק מרשל וקולין טרוורו.
אירועי עונה ראשונה של הסדרה חלים במקביל לאירועי הסרט הרביעי בסדרה, במהלכה חבורת הרפתקנים צעירים המבקרים בפארק "עולם היורה", מתרחקת מאזור המבקרים הבטוח ללב הפארק.
באותה עת חלה ההימלטות של האינדומינוס רקס - ההיברידי הקטלני שפותח במיוחד ויצירת הכאוס הכולל בפארק והחבורה נאלצת לשרוד על האי ללא ציוד וללא עזרה, תוך עזרה אחד לשני.
המשך העלילה עד לסיומה חלים לאורך אירועי הסרט החמישי, אשר מסתיים בבריחת הדינוזאורים מאחוזת לוקווד.
העונה הראשונה הועלתה לנטפליקס ב-18 בספטמבר 2020:
מחנה הקרטיקון: דריוס באומן חולם על מסע לפארק "עולם היורה".
הוא מצליח להתקבל לסיור המחנה לאחר ניצחון במשחק מחשב על הפארק.
לצידו מגיעים עוד 5 חניכים: ברוקלין, סמי גוטיירז, בן פינקוס, יאזמינה פדואלה וקונג'י קון, אשר מגיע על מסוק אישי.
המדריכים שלהם, דייב ורוקסי, מראים להם את המחנה בו הם נחים.
בשעת הלילה דריוס מחליט להתגנב לאחר שעת העוצר, כדי לראות את מכלאת הקומפסוגנתוסים אך הוא נתפס בידי קונג'י וברוקלין, בלוגרית בולטת בעלת מיליוני עוקבים.
שלושתם חומקים מהמחנה ומגיעים בטעות למכלאת הולוצירפטורים ומריבה בין ברוקלין לקונג'י מפילה את המכשיר של ברוקלין למתחם.
קונג'י יורד להביא את המכשיר, אך חבורת הרפטורים צופה בו.
דריוס יורד לעזור לו וברוקלין מנסה לפתוח את השער, אך פותחת בטעות את תא הרפטורים הרעבים.
סודות: דייב ורוקסי מגיעים ומצילים אותם ומחליטים לרתק את דריוס וקונג'י עם אזהרה לפני סילוקם.
כעונש הם נאלצים לפנות ערימת קקי של דינוזאורים מהאי.
שאר המחנה מבקר במעבדה של ד"ר הנרי וו וצופים בבקיעת ביצי אנקילוזאורוסים.
אחת מהם נולדת עם ראש לא סימטרי, מה שמזעזע את וו אך בן מחבב אותה וקורא לה "באמפי".
ברוקלין נכנסת למשרדו האישי של ד"ר וו ורואה את מודל האינדונימוס רקס.
כשהוא מגלה אותה שם הוא מסלק את החבורה מהמעבדה.
בינתיים דריוס וקונג'י עוזבים את מטלתם ובודקים דינוזאור חדש שפותח לאחרונה.
במפלס תת-קרקעי הם מגיעים לתצוגה, אך נמצאים בטעות במתחם הדינוזאור, שמתברר כקרנוטאורוס.
הם בורחים ממנו דרך כלוב בעל דלת קטנה.
קונג'י נמלט אך הדלת נסגרת על דריוס.
הוא ניצל מהקרנוטאורוס ברגע האחרון בזכות קונגי ולחזור לעמדתם בזמן, תוך שהקרנוטאורוס (שמקבל את השם טורו) נשרט בפניו מהמעקים.
באותו לילה מזל"ט מסתורי מצלם את הפארק.
רכיבת הבקר: למחרת דייב ורוקסי מראים לחבורה את הג'יירוספירים המתגלגלים, בהם הם יכולים לעקוב אחרי עדרי דינוזאורים צמחוניים.
ואולם סופה לא צפויה משבשת את התוכניות והמדריכים עוזבים אותם.
החבורה מחליטה לעקוב אחרי סינוצרטופסית שמתנהגת מוזר, אך היא מוטרדת ומבהילה את כל העדר שבבהלה שובר את רכבם של דייב ורוקסי ובמהומה שאר הג'יירוספירים נתקעים.
דריוס וברוקלין מצליחים לנוע אחרי הנקבה, אך מבהילים אותה והיא מעיפה את רכבם לתוך בוץ טובעני.
הם ניצלים מהכדור השוקע בזכות חבל שנקשר לסינוצרטופסית, אותה מפתה סמי בעזרת עלים הרחק מהבור.
בסוף היום ברוקלין רואה בסרטון שלה שסמי גם לקחה דגימת רוק מהסינוצרטופסית.
דברים מתפרקים: בפלאשבק נראה דריוס עם אביו מחכה לטיול של שניהם לפארק, אך אביו מסביר לו שהוא חולה מדי לנסוע ונותן לו למזכרת שרשרת שיני דינוזאורים.
דריוס מסתכל בגעגוע על תמונת אביו ואוחז את המזכרת ממנו.למחרת ברוקלין כועסת על סמי שלקחה את מכשירה כשחברתה הטובה יאז מגוננת עליה מברוקלין.
דריוס מציע לסייר בחוץ אך לאחר שהם יוצאים נשמעות התראות בטיחות ברדיו.
הם מגיעים לעמדת אומגה וצופים בברכיוזאורוס שמתמוטט בשאגה כשמתחתיהם שני עובדים מזהירים אותם מדינוזאור לא מוכר שנמלט.
אז מופיע האינדונימוס וטורף את שני העובדים ואז מביט בהם.
החבורה בורחת על כיסאות האומגה, אך המתקן מושבת באמצע הצניחה וכשהאינדונימוס שובר את המבנה, נופלים גם החבלים והאומגות עם הילדים לתוך הג'ונגל.
הם מתעוררים ורצים למחנה, אך מגלים שהוא נהרס לגמרי.
הם מחליטים לנוע לעבר מרכז המבקרים במרכז האי.
האינדונימוס שובר גם את גדרות המכלאה של טורו.